  Виталий Пронин  Дуннеын Нырысетӥ вормон Казахстанлэн шоркараз, Астанаын, ортчиз Сириын югдур сярысь кенешон. Отчы пыриськизы Россиысь, Турциысь, Иранысь, Казахстанысь, США-ысь делегациос.Нырысьсэ одӥг ӝӧк сьӧры пуксьылӥзы Сириысь правительстволэн но оппозицилэн делегациоссы. Соослэн синмысь синме вераськемзы - нырысетӥ вормон. Бен, котыр ласянь огкылэ вуон сярысь вераны вазь на. Но та уж азинтэмын луоз. Россия, Турция но Иран кенешизы: ожмаськон выльысь медаз пуромы шуыса, югдурез чакланъя огъя группа кылдытозы.Сириын югдур сярысь кенешон ортчыны кулэ на Женеваын 8-тӥ феврале, сое радъя ООН.Россиын Жугиське ке - яратэ? Кун Дума кыкетӥ лыдӟемен юнматӥз семьяын жугиськисьёсты кыл кутон улэ кыскон сярысь законэз.Таӵе учыр нырысьсэ шараяське ке, тупатэмын луоз тыриськон. Кык но солэсь трос пол ке, укылтэмъяськисез пытсэт улэ келяны луоз. Вал ӵектӥсьёс: нырысетӥ ползэ ки ӝуткасьёсты но жаляно ӧвӧл, соку ик уголовной кыл кутон улэ кысконо.Но депутатъёс пӧлысь данакез чӧлскизы калык пӧлын юалляськонъёс вылэ. Ог 60 процентэз адямиос шуо: семьяын котьмар луэ.Законлы проект куинетӥ лыдӟемен кутэмын луоз 27-тӥ январе.Удмуртия Бӧдьяослы кузьым Удмуртилэн Тӧроез Александр Соловьев тодматскиз, кызьы Якшур-Бӧдьяын мынэ куас базаез выльдон.Та вакытэ юртлэсь пушсэ тупатъяло. 23-тӥ феврале татын Гурт шудонъёс усьтӥськозы ни.Куас база бордын ӝутӥсь-ке на хоккеен шудӥсьёслы кылиськон интыосын пристрой. Озьы ик Удмуртиын нырысьсэ пуктӥське липет улын хоккеен шудонъя коробка.Якшур-Бӧдьяын база выльдӥське элькун коньдон чотын. Солэн дуныз 50 миллион манетлэсь ятыр. Отын одӥг вакытэ 250 адями мугорзэ кыдатыны быгатоз.Дасязы Ангелина Снигирёва но Элина Кумачёва  Теги: Дуннеиворъёс  